ଅସୁରକ୍ଷିତ ଯାଜପୁର ଉତ୍କଳ ବାଳାଶ୍ରମଃ ଲୁଚି ପଳାଉଛନ୍ତି ଅନ୍ତେବାସୀ କିନ୍ତୁ ନିଖୋଜ ଶିଶୁ ସମ୍ପର୍କରେ ଦିଆଯାଉନାହିଁ ଏଫଆଇଆର - Prameya News7\n31/10/2020 at 7:06 PM\nଯାଜପୁର ୩୧/୧୦ : ଅସୁରକ୍ଷିତ ଯାଜପୁର ଉତ୍କଳ ବାଳାଶ୍ରମ । ଏଠାରେ ସବୁ ଠିକ ଠାକ ଥିବା ଦର୍ଶାଇଯାଉଥିଲେ ବି ଅନ୍ତେବାସୀ ରହିବାକୁ ଚାହୁଁନାହାନ୍ତି। ବାରମ୍ବାର ଶିଶୁମାନଙ୍କୁ ବାହାରୁ ଉଦ୍ଧାର କରାଯାଉଥିବା ନଜିର ରହିଛି । ପିଲାମାନଙ୍କ ତଦାରଖ କରିବା ପାଇଁ ୧୨ କର୍ମଚାରୀ ନିଯୁକ୍ତି ଥିଲେ ବି ଅନ୍ତେବାସୀ କାହିଁକି ଲୁଚି ପଳାଉଛନ୍ତି । ସବୁ ଜାଣି ଉପରିସ୍ଥ ଅଧିକାରୀଙ୍କୁ ଅବଗତ କରାଯାଉନାହିଁ କି ଶିଶୁ ନିଖୋଜ ସମ୍ପର୍କରେ ଏଫଆଇର ଦିଆଯାଉନାହିଁ । ସେପଟେ ଏ ସମ୍ପର୍କରେ ପଚାରିବାରୁ ଓଲଟା ତ୍ରୁଟି ଲୁଚାଇବାକୁ ଯାଇ ବାଉଳି ହେଉଛନ୍ତି ସୁପରିଟେଣ୍ଡ।\nଜିଲ୍ଲାପାଳଙ୍କ କାର୍ଯ୍ୟାଳୟ ଠାରୁ ମାତ୍ର ୫ ସହ ମିଟର ଦୂରରେ ଥିବା ଏହି ବାଳାଶ୍ରାମରେ ୪୪ ଜଣ ଅନ୍ତେବାସୀଙ୍କ ରୁହନ୍ତି । ଏମାନଙ୍କ ଦାୟିତ୍ବ ପାଇଁ ଜଣେ ସୁପରିଟେଣ୍ଡ ସମେତ ୧୨ ଜଣଙ୍କୁ ନିଯୁକ୍ତି ଦିଆଯାଇଛି । ହେଲେ ଏମାନେ ଅନ୍ତେବାସୀଙ୍କ ଦାୟିତ୍ବ ନେବା ତ ପଛ କଥା ପିଲାମାନେ ନିଖୋଜ ନେଇ କେହି କିଛି ଜାଣିପାରୁନାହାନ୍ତି । ଦୁଇଦିନ ତଳେ ଯାଜପୁର ପାଣିକୋଇଲି ମାର୍କେଟରେ ବୁଲୁଥିବା ଜଣେ ବାଳଶ୍ରମର ଶିଶୁକୁ "ଆମେ ବିପଦର ସାଥି" ସ୍ବଛାସେବୀ ଅନୁଷ୍ଠାନ ଉଧାର କରି ଶିଶୁ ସୁରକ୍ଷା ବିଭାଗକୁ ହସ୍ତାନ୍ତର କରିଥିଲେ । ବାରମ୍ବାର ଅନ୍ତେବାସୀ ବାଳାଶ୍ରମ ଛାଡି ପଳେଇବା ଓ ସେମାନଙ୍କୁ ଉଦ୍ଧାର କରାଯିବା ଭଳି ଘଟଣା ସାମ୍ନାକୁ ଆସୁଛି। ଯାହା ଏଠାକାର ଅବ୍ୟବସ୍ଥା ନେଇ ଅସଲ ଚିତ୍ରକୁ ପଦାରେ ପକେଇଛି ।\nବଳାଶ୍ରାମରୁ ଅନ୍ତୋବାସୀ ନିଖୋଜ ହେବା ଘଟଣା ନୂଆ ନୁହେଁ । ପୂର୍ବରୁ ବାରମ୍ବାର ଶିଶୁମାନେ ବାହରୁ ରେସ୍କୁ ହେଉଛନ୍ତି। କିନ୍ତୁ ଏ ସମ୍ପର୍କରେ ଉପରିସ୍ଥ ଅଧିକାରୀଙ୍କୁ ନା ଅବଗତ କରାଯାଉଛି ନା କୌଣସି ଏଫାର ଦିଆଯାଉଛି। ଏ ସମ୍ପର୍କରେ ପଚାରିବାରୁ ଓଲଟା ତ୍ରୁଟି ଲୁଚେଇବାକୁ ଯାଇ ବାଉଳି ହେଉଛନ୍ତି ବାଳାଶ୍ରମ କର୍ତ୍ତୃପକ୍ଷ। କ୍ୟାମ୍ପସରେ ଶିଶୁ ଯତ୍ନ କେନ୍ଦ୍ର, ଶିଶୁ ମଙ୍ଗଳ ସମିତି ଥିଲେ ବି ପ୍ରବେଶ ଉପରେ ରୋକ ଲଗେଇଛନ୍ତି ଖୋଦ ସୁପରିଟେଣ୍ଡ ।\nଏଠାରେ ପ୍ରଶ୍ନ ଉଠୁଛି, ଯଦି ଭିତରକୁ ଯିବାକୁ ଅନୁମତି ଆବଶ୍ୟକ ତେବେ ବାଳାଶ୍ରମରୁ ଅନ୍ତେବାସୀମାନେ କେମିତି ବାହାରକୁ ଯାଉଛନ୍ତି ? ଯଦି ଶିଶୁମାନଙ୍କର କ୍ଷତି ଘଟେ, ସେଥିପାଇଁ ଦାୟୀ କିଏ ? ସେପଟେ ଏହା ଉପରେ ଏଡିଏମ ସ୍ତରୀୟ ତଦନ୍ତ ତୁରନ୍ତ କାର୍ଯ୍ୟାନୁଷ୍ଠାନ ନିଆଯିବ ବୋଲି ଜିଲ୍ଲାପାଳ କହିଛନ୍ତି ।
